วัดบ้านสร้าง

วัดบ้านสร้าง เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่ตำบลบ้านสร้าง อำเภอบางปะอิน จังหวัดพระนครศรีอยุธยา เป็นวัดที่มีความเก่าแก่กว่าร้อยปีมีประวัติการสร้างตั้งแต่สมัยรัชกาลที่ ๕ มีพระพุทธสำคัญที่มีประวัติเกี่ยวข้องตั้งแต่สมัยอยุธยาตอนปลาย 
วัดบ้านสร้าง  ตั้งอยู่เลขที่ ๕๕  หมู่ ๕ ตำบลบ้านสร้าง  อำเภอบางปะอิน  จังหวัดพระนครศรีอยุธยา ๑๓๑๗๐  สังกัดคณะสงฆ์มหานิกาย,  มีที่ดินตั้งวัดเนื้อที่  ๑๙ ไร่ ๒๐ ตารางวา โฉนดเลขที่  ๑๑๓๔๓   อาณาเขตทิศเหนือ  ติดต่อกับที่ดินของ   นางเล็ก แซ่เจีย,     ทิศใต้   และทิศตะวันออก  ติดคลองบ้านสร้าง,    ทิศตะวันตก ติดต่อกับที่ดินของ  นายผิว  ศรีอนันต์ ฯ

ประวัติวัดบ้านสร้าง

พื้นที่ตั้งวัด  เป็นพื้นที่ราบลุ่มอยู่ติดริมคลองบ้านสร้าง  มีทางหลวงหมายเลข ๓๐๙  (ถนนโรจนะ) เชื่อมระหว่างจังหวัดพระนครศรีอยุธยา – อำเภอวังน้อย  ผ่านทางด้านทิศเหนือของวัดบ้านสร้าง ฯ
วัดบ้านสร้าง,เป็นวัดเก่าแก่สมัยอยุธยาตอนปลาย   สร้างขึ้นราว พ.ศ. ๒๓๗๕   เดิมชื่อว่า “วัดบ้านขวางปากน้ำกรงเหล็ก”แล้วมากลายสภาพเป็นวัดร้าง,     และต่อมามีพระภิกษุรูปหนึ่ง  ชื่อหลวงตา “แย๋ว” (ไม่ปรากฏนามสกุล  และภูมิลำเนาเดิม ว่ามาจากที่ใด)  ท่านได้มาอยู่จำพรรษาที่วัดแห่งนี้ ท่านได้พัฒนา  และบูรณปฏิสังขรณ์วัดให้ดีขึ้นเรื่อย ๆ      ต่อมาได้รับพระราชทานวิสุงคามสีมา   ราวปี พ.ศ. ๒๓๘๐ ฯ
ด้านการการศึกษา  และเผยแผ่พุทธศาสนา   วัดบ้านสร้างได้เปิดสอนพระปริยัติธรรม   ตั้งแต่ พ.ศ. ๒๔๗๑,    สมัยนั้นแต่ละปี  จะมีนักเรียนไม่น้อยกว่า  ๓๐ รูป หรือมากกว่านั้น  และจัดให้มีการเทศน์ธรรมในทุก ๆ วันพระ(วันธรรมสวนะ),  และยังปฏิบัติเช่นนี้มาจนถึงปัจจุบัน ฯ

ลำดับการปกครองของอดีตเจ้าอาวาส

เท่าที่หลักฐานปรากฏ   วัดบ้านสร้างมีเจ้าอาวาสวัด  รวมถึงรูปปัจจุบันด้วย   มี  ๑๐ รูป
รูปที่ ๑.    หลวงตา “แย๋ว”    ตั้งแต่ปี พ.ศ. ๒๔๔๔ – ๒๔๔๗, (ไม่ทราบภูมิลำเนา)
รูปที่ ๒.   หลวงตา “มา”      ตั้งแต่ปี พ.ศ. ๒๔๔๗ – ๒๔๕๐, (ไม่ทราบภูมิลำเนา)
รูปที่๓. พระครูนิเทศธรรมกถา, (หลวงพ่อพัน ธมฺมโชติ)  ภูมิลำเนาเดิมอยู่ที่   บ้านคลองควาย    ตำบลบ้านกรด  อำเภอบางปะอิน 
จังหวัดพระนครศรีอยุธยา   รับตำแหน่งเจ้าอาวาส    ตั้งแต่ปี พ.ศ. ๒๔๕๐ – ๒๔๘๖,
รูปที่ ๔.  หลวงพ่อจวน  เวโรจโน   ภูมิลำเนาอยู่ที่บ้านวังคุ้งแมว   ตำบลลำตาเสา   อำเภอวังน้อย      จังหวัดพระนครศรีอยุธยา   (รักษาการแทนเจ้าอาวาส)   ตั้งแต่ปี พ.ศ. ๒๔๘๖ – ๒๕๐๔,
รูปที่ ๕.  พระครูปิยธรรมโฆษิต  ภูมิลำเนาเดิมอยู่ที่  จังหวัดนนทบุรี  กรุงเทพ ฯ  ตั้งแต่ปี พ.ศ. ๒๕๐๔ – ๒๕๑๗,
รูปที่ ๖.   พระครูวิโรจน์ธรรมรัตน์,(หลวงพ่อจวน เวโรจโน) อดีตรักษาการแทน  รูปที่ ๔,  รับตำแหน่งเจ้าอาวาส    ตั้งแต่ปี  พ.ศ. ๒๕๑๗ – ๒๕๔๒,
รูปที่ ๗.   พระสมุห์สวัสดิ์    กิตฺติสาโร   ภูมิลำเนาเดิมอยู่ที่บ้านวังคุ้งแมว   ตำบลลำตาเส  อำเภอ   วังน้อย  จังหวัดพระนครศรีอยุธยา (รักษาการแทนเจ้าอาวาส) ตั้งแต่ปี พ.ศ. ๒๕๔๒ – ๒๕๔๓,
รูปที่ ๘.   พระครูสุวรรณ   จันทโรภาส, ( ประดิษฐ์   จนฺทสุวณฺโณ )   ภูมิลำเนาเดิมอยู่ที่บ้านวังคุ้งแมว   ตำบลลำตาเสา    อำเภอวังน้อย    จังหวัดพระนครศรีอยุธยา   ตั้งแต่ปี พ.ศ. ๒๕๔๓ – ๒๕๕๗,
รูปที่ ๙.    พระสมุห์สวัสดิ์  กิตฺติสาโร อดีตรักษาการแทน รูปที่ ๗, รับตำแหน่งเจ้าอาวาส  ตั้งแต่ปี พ.ศ. ๒๕๕๗ – ปัจจุบัน.
รูปที่ ๑๐. พระใบฎีกาถวัลย์ อินฺทปญฺโญ ภูมิลำเนาเดิมอยู่ที่ตำบลคุ้งลาน  อำเภอบางปะอิน  จังหวัดพระนครศรีอยุธยา  ตั้งแต่ปี พ.ศ. ๒๕๖๐ - ปัจจุบัน
หมายเหตุ   วัดบ้านสร้าง มี “พระครูนิเทศธรรมกถา” อดีตเจ้าคณะแขวงวังน้อย/(อำเภอวังน้อย) เคยดำรงตำแหน่งเจ้าคณะแขวง ฯ

ปูชนียวัตถุ

เป็นของเก่าแก่ที่มีมาแต่เดิมของวัดบ้านสร้าง    เช่น
-  พระพุทธรูปประธานในอุโบสถ ๑ องค์  มีขนาดพระเพลากว้าง  ๒ ศอก ๗ นิ้ว สร้างด้วยทองสัมฤทธิ์  โดยมี พระยาดำรงค์ราชานุภาพ  อัญเชิญมาประดิษฐานไว้ในอุโบสถ  ราว พ.ศ. ๒๔๖๖ ฯ
-  พระปรางค์   ตั้งอยู่บริเวณหน้าอุโบสถ   ทั้งด้านขวา  และซ้าย   รวม  ๒ องค์  มีขนาดฐานกว้างด้านละ  ๕ เมตร   สูง  ๘ เมตร   สร้างเมื่อ พ.ศ. ๒๔๖๒ ฯ
-  มีภาพจิตกรรม  เรื่องชาดก ซึ่งเขียนไว้ที่ผนังภายในอุโบสถ ทั้ง ๔ ด้าน   เขียนโดย “ครูอ่อน”  (ไม่ปรากฏนามสกุล  และภูมิลำเนาเดิม ว่ามาจากที่ใด) ฯ

ศาสนสถาน

สิ่งปลูกสร้าง   ที่เป็นอาคารเสนาสนะต่าง ๆ   เช่น 
-  อุโบสถ   กว้าง ๑๑ เมตร    ยาว  ๒๘ เมตร สร้างเมื่อ พ.ศ. ๒๔๕๓   โครงสร้างก่ออิฐถือปูน   เพดานด้านบนเป็นไม้ ฯ
-  ศาลาจตุรทิศ   เป็นศาลาอยู่มุมกำแพงแก้วของอุโบสถ มีตั้งอยู่ทั้ง ๔ ทิศ   ซึ่งมีจำนวน ๓ หลัง ฯ  ( หมายเหตุ ...หลังที่ ๔    ยังไม่ได้ปลูกสร้าง )
-  ศาลาการเปรียญ  กว้าง ๑๕ เมตร  ยาว  ๔๖.๕๐ เมตร   สร้างเมื่อ พ.ศ. ๒๕๐๐ เป็นอาคารคอนกรีตเสริมเหล็ก    มี  ๒ ชั้น ฯ
-  หอสวดมนต์(ศรีอนันต์)   กว้าง ๑๒.๕๐ เมตร   ยาว  ๒๐ เมตร   สร้างเมื่อ พ.ศ. ๒๕๑๒   เป็นอาคารคอนกรีตเสริมเหล็ก ฯ
-  โรงเรียนสอนปริยัติธรรม   กว้าง ๒๐ เมตร     ยาว  ๒๐ เมตร   สร้างเมื่อ พ.ศ. ๒๕๑๑   เป็นอาคารคอนกรีตเสริมเหล็ก   มี  ๒ ชั้น ฯ
-  หอระฆัง   กว้าง ๕ เมตร   ยาว  ๕ เมตร   สร้างเมื่อ พ.ศ. ๒๕๑๕   เป็นคอนกรีตเสริมเหล็ก ฯ
-  เมรุ    กว้าง  ๑๐ เมตร    ยาว  ๒๐ เมตร   สร้างเมื่อ พ.ศ. ๒๕๓๔   เป็นคอนกรีตเสริมเหล็ก ฯ
-  ศาลาเอนกประสงค์(เกตุอร่าม)   กว้าง ๑๕ เมตร   ยาว  ๑๕ เมตร   สร้างเมื่อ พ.ศ. ๒๕๑๕   เป็นอาคารคอนกรีตเสริมเหล็ก ฯ
-  ศาลาบำเพ็ญกุศล ๑   กว้าง ๑๐ เมตร   ยาว  ๒๔ เมตร   สร้างเมื่อ พ.ศ. ๒๕๑๙ เป็นอาคารคอนกรีตเสริมเหล็ก ฯ
-  ศาลาบำเพ็ญกุศล ๒  กว้าง ๑๐ เมตร  ยาว  ๒๔ เมตร   สร้างเมื่อ พ.ศ. ๒๕๔๖ เป็นอาคารคอนกรีตเสริมเหล็ก ฯ
-  ศาลาบำเพ็ญกุศล ๓ (สระบัว)   กว้าง  ๘ เมตร    ยาว ๑๖ เมตร   สร้างเมื่อ พ.ศ. ๒๕๓๔   เป็นอาคารคอนกรีตเสริมเหล็ก ฯ
-  กุฎีสงฆ์   จำนวน  ๑๖ หลัง   โดยแบ่งเป็น 
· เป็นอาคารครึ่งตึกครึ่งไม้  ๒ ชั้น  จำนวน  ๕ หลัง,
· เป็นอาคารไม้ ชั้นเดียว  จำนวน   ๑๐ หลัง,
· เป็นอาคารคอนกรีตเสริมเหล็ก ชั้นเดียว  จำนวน  ๑ หลัง,
*(ตอนนี้กำลังก่อสร้างกุฎิหลังใหม่ สองชั้น เป็นอาคารครึ่งตึกครึ่งไม้  ๒ ชั้น จำนวน ๖ หลัง (สร้างเสร็จแล้ว ๒ หลัง กำลังก่อสร้างอีก ๔ หลัง)

เจ้าอาวาส

ประวัติเจ้าอดีตอาวาสวัดบ้านสร้าง (รูปที่ ๑๐) “ พระใบฎีกาถวัลย์ อินทปัญโญ ”
ประวัติของพระใบฎีกาถวัลย์ อินทปัญโญ เกิดวันที่ ๒๔  มกราคม พ.ศ ๒๔๙๔ ณ บ้านเลขที่ ๒๓  หมู่ ๓ ตำบลคุ้งลาน อำเภอบางปะอิน จังหวัดพระนครศรีอยุธยา
เรียนระดับประถมป. ๑ - ป. ๔ โรงเรียนราษฎร์บำรุง ระดับมัธยม ม. ๑ - ๖ โรงเรียนไพศาลศิลป์ มัธยมปลาย ม. ๗ - ๘ โรงเรียนเทพศิรินทร์ บวชเมื่อวันที่ ๖ เมษายน พ.ศ ๒๕๕๓ ณ วัดขนอนใต้
โดยมี  พระครูอุทัยคณารักษ์ (วัดหนองน้ำส้ม) เป็นพระอุปัชฌาย์
         พระมหาสมพงษ์ อุทโย (วัดขนอนใต้) เป็นพระกรรมวาจาจารย์
         พระครูใบฎีกาปรีชาปัญญาวโร (วัดขนอนใต้) เป็นพระอนุสาวนาจารย์
สำเร็จนักธรรมชั้นเอก และได้รับตำแหน่งหน้าที่ ต่าง ๆ ดังนี้…
สอบนักธรรมชั้นตรี ได้ในปี พ.ศ ๒๕๕๖
สอบนักธรรมชั้นโท ได้ในปี พ.ศ ๒๕๕๗
สอบนักธรรมชั้นเอก ได้ในปี พ.ศ ๒๕๕๘
จบหลักสูตรวิชาการเทสนา รุ่นที่ ๒๓ พ.ศ ๒๕๕๘
ได้รับฐานานุกรมตราตั้ง พระใบฎีกา พ.ศ ๒๕๕๙
ได้รับตราตั้งพระกรรมวาจาจารย์ พ.ศ ๒๕๖๐
ได้รับการแต่งตั้งเป็นเจ้าอาวาสวัดบ้านสร้าง, พ.ศ ๒๕๖๑ - ปัจจุบัน พระใบฎีกาถวัลย์ อินทปัญโญ ดำรงตำแหน่งเจ้าอาวาสวัดบ้านสร้าง ตำบลบ้านสร้าง อำเภอบางปะอิน จังหวัดพระนครศรีอยุธยา อายุ  ๖๘ ปีพรรษา ๙
อุทาหรณ์สอนใจ ๔ อย่างที่เงินซื้อไม่ได้คือ ความรัก เวลา ชีวิต มิตรแท้ จงมีสติและไม่ประมาทสิ่งทั้งปวง จะพบกับความสำเร็จในชีวิต